**8. SZÁMÚ MELLÉKLET**

**ZÁRADÉK**

**A G-BUSLINE Kft. HELYKÖZI SZEMÉLYSZÁLLÍTÁSI SZOLGÁLTATÁSOK NYÚJTÁSÁRA HOZOTT HATÁROZATÁHOZ**

**MINTA**

**a 2025. január 1. – március 31. között autóbusszal végzett helyközi személyszállítási közszolgáltatáshoz nyújtott ellentételezésről**

amely létrejött

egyrészről **a Magyar Állam, mint ellátásért felelős (képviseli: a közlekedésért felelős miniszter, a továbbiakban: Miniszter, nevében eljár Dr. Bói Loránd közlekedésstratégiáért felelős helyettes államtitkár)**,

másrészről **a G-BUSLINE Kft.** (**képviseli: Mersits Ferenc ügyvezető) mint Szolgáltató (a továbbiakban: Szolgáltató**)

között (a továbbiakban együtt: Felek) az alábbi feltételekkel:

**I. Alapelvek**

Az Európai Parlament és az Európai Tanács a 2009. december 3-án hatályba lépett, a vasúti és közúti személyszállítási közszolgáltatásról, valamint az 1191/69/EGK és az 1107/70/EGK tanácsi rendelet hatályon kívül helyezéséről szóló 1370/2007/EK rendeletében (a továbbiakban: 1370/2007/EK rendelet) meghatározott elvekkel összhangban – figyelemmel az Európai Közösségek Bíróságának C-280/00 számú, az Altmark Trans GmbH ügyben 2003. július 24-én hozott ítéletében foglalt feltételekre is – az országos, regionális és elővárosi közúti közszolgáltatások biztosításáért felelős Miniszter megtéríti a szolgáltatást végző közszolgáltatás teljesítésével felmerülő, bevételekkel nem fedezett indokolt költségeit azzal a feltétellel, hogy az ellentételezés nem vezethet a közszolgáltatást végző társaság közszolgáltatás keretében végzett tevékenységének túlkompenzációjához.

A folyósítás előfeltétele a Határozatban meghatározottak szerinti rendszeres adatszolgáltatás, illetve a szolgáltatás megfelelő minőségi és mennyiségi színvonalának biztosítása.

A Miniszter a Szolgáltató helyközi személyszállítási szolgáltatások nyújtására hozott Határozatának 1. mellékletében foglaltak szerint:

1. „V. Pénzügyi feltételek” fejezetének A személyszállítási közszolgáltatás ellentételezése részében foglaltak alapján a Miniszter által előírt hatékonysági követelményeket Miniszter rögzíti a közszolgáltatási Határozatban, vagy annak meghozatalát követően a közszolgáltatási Határozat záradékában.
2. „V. Pénzügyi feltételek” fejezetében foglaltak szerint a Határozat 3. számú melléklete alapján az ellentételezés havi ütemezését Miniszter az államháztartásért felelős miniszterrel egyetértésben a Határozat személyszállítási ellentételezéséről szóló záradékában rögzíti.

**II. Az autóbusszal végzett helyközi személyszállítási közszolgáltatáshoz nyújtott ellentételezés**

**1. Az ellentételezés rendszere**

* 1. A gazdasági hátránnyal érintett vonalakra a közszolgáltatási kötelezettségként előírt személyszállítási szolgáltatások ellátását Szolgáltató a fenti időszakban is fenntartja.
  2. A havi ellentételezést a Szolgáltató a Határozat 1. melléklet „V. Pénzügyi feltételek” fejezetének „1. Általános feltételek” pontjában hivatkozott 3. sz. melléklet III. A tárgyidőszak tevékenységei 9*. „A tárgyidőszaki ellentételezés igénybe vételéhez szükséges miniszteri teljesítésigazolás”* pontjában foglaltak szerint nyújtott miniszteri teljesítésigazolás (a továbbiakban: személyszállítási teljesítésigazolás) birtokában igényelheti a következők szerint.
  3. Az ellentételezés havi ütemezését a Szolgáltató által készített tárgyidőszakra szóló, havi bontású pénzforgalmi terv alapján, a Miniszter és a pénzügyminiszter között lefolytatott előzetes egyeztetés szerint a Miniszter a pénzügyminiszterrel egyetértésben a Határozat Záradékában rögzíti. Az ellentételezés ütemezését rögzítő Határozati Záradékban szereplő havi ellentételezési összeg 70%-át a Szolgáltató a tárgyhó első munkanapjától igényelheti a Nemzeti Adó- és Vámhivataltól (a továbbiakban: NAV). A NAV-tól történő igényléskor a bevallásban bevallási időszakként a Záradék e fejezet 2. pont táblázatában szereplő tárgyhónapot kell szerepeltetni.
  4. Az ellentételezés ütemezését rögzítő Határozati Záradékban szereplő havi ellentételezési összeg 30%-át Szolgáltató utólag, Miniszter által az e fejezet 1.5. pontjában foglaltak szerint nyújtott személyszállítási teljesítésigazolás birtokában igényelheti a NAV-tól. Az ellentételezés fennmaradó 30%-ának igénylésekor az e fejezet 2. pont táblázata szerinti tárgyhónapot kell feltüntetni a bevallási időszakként.
  5. Az adott hónapra járó ellentételezés összegének 100%-a kiutalásának feltétele a személyszállítási teljesítésigazolás megléte. Amennyiben a Miniszter a Szolgáltató havi jelentését nem fogadja el és a személyszállítási teljesítésigazolás kiadását indokolással visszautasítja, a tárgyhavi ellentételezés összegének 30%-a mindaddig visszatartható, amíg Szolgáltató és Miniszter a személyszállítási teljesítésigazolás kiadása elmaradásának okát meg nem szünteti.
  6. A kifizetést a NAV az igényléstől számított 15 napon belül folyósítja. Az igénybejelentés elmulasztásából, vagy a késedelmes benyújtásból eredő bevételkiesés miatt keletkezett veszteség Szolgáltatót terheli.
  7. Miniszter – a helyközi autóbuszos személyszállítási közszolgáltatás ellentételezése érdekében – az e Záradék II. 3.1. a) pontjában meghatározott későbbi elszámolási kötelezettség mellett a Magyarország 2025. évi központi költségvetéséről szóló törvényben az Autóbusszal végzett személyszállítási közszolgáltatások költségtérítése jogcím, vagy annak felhasználási céljával összhangban megtervezett központi kezelésű előirányzaton rendelkezésre álló, e célra meghatározott keretből a Záradék e fejezet 2. pontjában szereplő összegű ellentételezést nyújtja Szolgáltató részére. Az ellentételezés felhasználási szabályait a pénzügyminiszter irányítása alá tartozó 2025. évi központi kezelésű előirányzatok kezeléséről és felhasználásáról szóló PM rendelet határozza meg.
  8. Szolgáltató az ellentételezést elfogadja, és a jelen Záradék aláírásával nyilatkozik, hogy az ellentételezés nyújtásának jelen Záradékban meghatározott feltételeit megismerte és elfogadja.

1. **Az ellentételezés összege**

A jelen Záradék II. fejezet 1.3. pontja alapján a 2025. január 1. – március 31. között autóbusszal végzett személyszállítási tevékenység után igénybe vehető ellentételezés tárgyidőszaki pénzügyi teljesítésének havi összegei:

|  |  |
| --- | --- |
| **Tárgyhónap** | ***A havi ellentételezés összege***  ***Ft*** |
| 2025. január |  |
| 2025. február |  |
| 2025. március |  |
| **2025. évi összesen:** |  |

Az ellentételezés összegét jelen Záradék alapján a NAV folyósítja. Az ellentételezés összege általános forgalmi adót nem tartalmaz.

1. **Az ellentételezés általános feltételei**

A Záradék e fejezet 2. pontjában meghatározott, gazdasági hátránnyal járó közszolgáltatási tevékenység közszolgáltatásként történő fenntartásával összefüggésben megállapított veszteségtérítés ellentételezés formában, a Határozatban meghatározott, autóbusszal végzett menetrend szerinti helyközi közlekedési közszolgáltatási tevékenység bevételekkel nem fedezett indokolt költségei alapján kerül meghatározásra.

Az ellentételezés a személyszállítási szolgáltatásokról szóló 2012. évi XLI. törvény, valamint az 1370/2007/EK rendelet vonatkozó rendelkezéseire figyelemmel kizárólag a Szolgáltató helyközi személyszállítási közszolgáltatási tevékenységének bevétellel nem fedezett indokolt költségei ellentételezésére fordítható.

Amennyiben a Szolgáltató egyéb közszolgáltatási tevékenységet vagy egyéb tevékenységet végez, akkor a keresztfinanszírozás általános tilalma mellett a helyközi közlekedés ellentételezése tekintetében a finanszírozási, pénzügyi és likviditási célú keresztfinanszírozás is tiltott.

A túlkompenzáció kizárásának biztosításához, a költségek tekintetében szükséges figyelembe venni valamennyi, a helyközi menetrend szerinti személyszállítási közszolgáltatással kapcsolatban felmerült szükséges és indokolt költséget, valamint a közszolgáltatással kapcsolatban a tárgyidőszakban realizált valamennyi menetdíjbevételt, továbbá az állami vagy egyéb forrásból működési célra juttatott támogatást, kompenzációt.

3.1. Figyelemmel a vonatkozó jogszabályokra, az ellentételezés bármely olyan – különösen pénzügyi – előny, amelyet az illetékes hatóság a közforrások terhére közszolgáltatási kötelezettség végrehajtásának időszaka alatt vagy ezen időszakhoz kapcsolódóan közvetlenül vagy közvetve nyújt. Ennek érdekében:

1. Szolgáltató a folyósított ellentételezési összeggel a tárgyidőszakot követően elszámol. Miniszter a Szolgáltató által a tárgyidőszakot követően benyújtott, a tárgyidőszakra vonatkozó elszámolását – figyelemmel a vonatkozó jogszabályokra, illetve a Határozatban foglaltakra – megvizsgálja, és ennek keretében értékeli, hogy

a.1.) Szolgáltató által megjelölt költségek kizárólag a Határozattal érintett helyközi menetrend szerinti személyszállítási közszolgáltatások teljesítése keretében merültek-e fel, illetve azok mértékükben és felhasználásukban szükségesek voltak-e a Határozatban rögzített közszolgáltatási tevékenység elvégzéséhez.

a.2.) Szolgáltató megtett-e minden szükséges intézkedést annak érdekében, hogy a Határozatban rögzített közszolgáltatási tevékenységgel összefüggésben keletkező bevételeket realizálja.

a.3.) Szolgáltató a közszolgáltatási tevékenység végzését érintő működése során megtette-e mindazon intézkedéseket, amelyek szükségesek ahhoz, hogy a helyközi személyszállítási közszolgáltatási tevékenységet alacsonyabb költségszinten, illetve azonos költségszint mellett magasabb színvonalon végezze.

1. Miniszter az a) pontban meghatározott vizsgálat lefolytatása érdekében a Határozatban meghatározott adatszolgáltatáson túl további – a gazdasági hátránnyal végezhető tevékenységgel felmerült kompenzációs igények megállapításával kapcsolatos vizsgálat eredményességéhez szükséges – adatok szolgáltatására, nyilatkozatok tételére, illetve további egyeztetések lefolytatására hívhatja fel a Szolgáltatót.
   1. A jelen Záradék keretében biztosított ellentételezés a 3.1. pontban meghatározott vizsgálat eredményeként megállapított, a Közszolgáltatási Határozatban meghatározott, helyközi közlekedési közszolgáltatási tevékenység bevételekkel nem fedezett indokolt költségeinek ellentételezésébe beleszámít.
   2. A Határozat 1. melléklet VI. Információs kötelezettségek, ellenőrzés fejezet 1. Nyilvántartások, tájékoztatási kötelezettségek és 4. Ellenőrzés, szankciók pontjában foglaltak alapján a Szolgáltató köteles adatszolgáltatási kötelezettségének eleget tenni. Amennyiben a Szolgáltató adatszolgáltatási kötelezettségének nem teljesítése, vagy részben teljesítése okán Miniszter az adatszolgáltatási igényét nem tudja érvényesíteni, úgy Miniszter az ellentételezés folyósítását felfüggesztheti az adatszolgáltatási kötelezettség nem teljesítésének időtartamára.
2. **A szolgáltatási szintek és minőségi követelmények meghatározása**

A Határozat 6. sz. és 7. sz. mellékletében meghatározott szolgáltatási szint mérési rendszer alapján kalkulált „Összesített minőségszint” mutató az alábbiak szerint került megállapításra azzal, hogy az egyaránt tükrözze a Szolgáltató előző időszaki teljesítményhez viszonyított minőségfejlesztési lehetőségeit és az utasok szolgáltatásminőséggel szembeni jogos elvárásait.

**Az „Összesített minőségszint” mutató Miniszter által előírt célértéke a legalább 95,4%**

A szolgáltatási minőség megfelelőségét a Miniszter a Határozat „A Szolgáltató teljesítésének minőségi követelményei és azok elmulasztásának következményei” megnevezésű” 7. sz. mellékletében rögzített, ún. bonus/malus rendszer szabályai szerint jutalmazza vagy szankcionálja.

1. **A hatékonysági elvárás és fedezeti arány**

A hatékonysági elvárás 11,6%.

A felülvizsgált költségfedezeti arány a tárgyidőszaki ellentételezés összegét nem tartalmazó korrigált közlekedési bevétel (mely a közlekedési bevétel saját aktivált teljesítmény értékével és a támogatott beruházásokhoz kapcsolódó halasztott bevétel értékével csökkentett értéke) és a közvetlen költségek, a forgalmi általános költségek, a műszaki általános költségek, valamint a társasági általános költségek együttes összegének (csökkentve a saját aktivált teljesítményhez kapcsolódó költségek-ráfordítások, valamint a támogatott beruházásokhoz kapcsolódó értékcsökkenés értékével) az aránya. A tárgyidőszakra vonatkozó ellentételezési elszámolás során, indokolt esetben korrekciós tényezők kerülhetnek figyelembevételre.

1. **A bevételekkel nem fedezett indokolt költségek számításának általános szabályai**

Az 1370/2007/EK rendelet 2a. cikk (2) bekezdése értelmében a közszolgáltatási kötelezettségek meghatározásának és azok nettó pénzügyi hatása ellentételezésének biztosítania kell a közösségi közlekedéssel kapcsolatos szakpolitika célkitűzéseinek költséghatékony módon történő megvalósulását és a személyszállítási közszolgáltatásnak a közösségi közlekedési szakpolitikában meghatározott követelményeknek megfelelő, hosszú távú pénzügyi fenntarthatóságát.

Az 1370/2007/EK rendelet mellékletének 3. pontja értelmében az ellentételezés meghatározásakor a túlkompenzáció elkerülésére és az ellentételezés hiányának tilalmára egyaránt kell figyelemmel lenni.

Az 1370/2007/EK rendeletében meghatározott elvekkel összhangban a vasúti közszolgáltatások biztosításáért felelős Miniszter megtéríti a szolgáltatást végző közszolgáltatás teljesítésével felmerülő, bevételekkel nem fedezett indokolt költségeit, valamint a nyereséget azzal a feltétellel, hogy az ellentételezés nem vezethet a közszolgáltatást végző társaság közszolgáltatás keretében végzett tevékenységének túlkompenzációjához.

Szolgáltató a számára gazdasági hátránnyal járó közszolgáltatást csak ellentételezés ellenében köteles végezni (közszolgáltatási kötelezettség).

Miniszter közszolgáltatási kötelezettséget abban az esetben tarthat fenn vagy rendelhet el, ha

a) az adott közszolgáltatás biztosítását a lakosság érdeke megköveteli, és

b) a közszolgáltatás gazdaságos ellátása más módon nem biztosítható, továbbá

c) Szolgáltatónak kiegyenlíti a közszolgáltatási kötelezettségből eredő valós veszteségét.

A gazdasági hátránnyal járó közszolgáltatási tevékenység közszolgáltatásként történő fenntartásával összefüggésben Szolgáltatónál felmerült, tárgyidőszaki bevételekkel nem fedezett indokolt költség megállapítása az alábbi eljárás szerint történik:

1. A bevételekkel nem fedezett indokolt költségek számításának alapja a Határozat 3. számú mellékletében szereplő adattáblában bemutatott tárgyidőszaki közvetlen költségek, a forgalmi általános költségek, a műszaki általános költségek, valamint a társasági általános költségek együttes összege (csökkentve a saját aktivált teljesítményhez kapcsolódó költségek-ráfordítások, valamint a támogatott beruházásokhoz kapcsolódó értékcsökkenés értékével), valamint a tárgyidőszaki ellentételezés összegét nem tartalmazó közlekedési bevétel (csökkentve a saját aktivált teljesítmény értékével és a támogatott beruházásokhoz kapcsolódó halasztott bevétel értékével).
2. A bevételekkel nem fedezett indokolt költség az (1) bekezdésben meghatározott, a (4) és (5) bekezdés, valamint az indokolt költségek és bevételek különbözete, a hatékonysági elvárással módosítva.
3. A közszolgáltatási ellentételezés az indokolt költség és a bevétel különbözete, az ágazatban szokásos mértékű nyereség (a továbbiakban: nyereség) összegével növelve, vagy az e melléklet II.5. pontjában meghatározott hatékonysági elvárás nem teljesítés esetén ellentételezés visszatartásával csökkentve.
4. Amennyiben a Szolgáltató korábbi évben (években) felmerült költségcsoportonkénti költségszintjében a KSH 2024. évi fogyasztói árindexét meghaladó, illetve bevételeiben az általános gazdasági folyamatoktól eltérő, jelentős változás következik be, Szolgáltató az eltérés okát és mértékét számszerűen és szövegesen indokolja Miniszter részére a benyújtandó tárgyidőszaki beszámoló vonatkozó adatszolgáltatás során.
5. A költségnövekedés indokolt költségként, illetve a bevételcsökkenés befogadásáról Szolgáltató által benyújtott, szöveges és számszerű indokolás alapján Miniszter dönt.
6. Amennyiben Magyarország Kormánya a legalább többségi közvetlen vagy közvetett állami tulajdonban lévő szolgáltató társaságok számára a bértömeg-gazdálkodással, a beruházásokkal vagy anyagjellegű beszerzésekkel kapcsolatban kötelező tartalmú rendelkezést ad ki, azt a bevételekkel nem fedezett indokolt költségek számítása során érvényesíteni szükséges.
7. Személyi jellegű költségek 2024. évi tény adatokhoz viszonyított növekedés esetében, annak mértéke nem haladhatja meg a közlekedési ágazatban lefolytatott bértárgyalások eredményeképpen létrejövő országos alágazati bérmegállapodásában foglalt időponttól, az adott éves bérfejlesztés mértékét. Növekedés esetében, szükséges bemutatni a költségváltozás indokait, amelynek során be kell mutatni közlekedési ágazatban lefolytatott bértárgyalások eredményeképpen létrejövő jövedelemfejlesztési megállapodásokból levezethető hatásokat, továbbá a személyi jellegű költségek alakulására ható egyéb tényezőket.
8. A szolgáltatás teljesítése során felhasznált üzemanyag mennyiség és üzemanyagköltség:

Az üzemanyag felhasználás legfeljebb a külön jogszabályban meghatározott üzemanyag-norma mértékével számolt tényleges felhasználás mértékéig tekinthető indokoltnak.

A 2025. január 1-ei bázisár változása a 2025. év egyes hónapjaiban a NAV által közzétett gázolajáraknak a számtani középértékük változásának megfelelő mértékben tekinthető indokoltnak.

1. Alvállalkozásba kiadott személyszállítási tevékenység költsége: alvállalkozói költségként az alvállalkozó részére biztosított menetrendi kilométer arányos szolgáltatási díj fogadható be indokolt költségként, amely nem haladja meg a Szolgáltatónak az alvállalkozóra telepített feladatoknak megfelelő, a Határozat helyközi autóbusszal végzett közszolgáltatási tevékenységgel kapcsolatban felmerült, bevételekkel nem fedezett indokolt költségek megtérítése során alkalmazandó eljárásról szóló mellékletében megjelölt költségstruktúra szerinti, az alvállalkozói tevékenység megkezdésének évére vonatkozó menetrendi kilométer arányos saját költségszintjét, amely abban az esetben merülne fel, ha a tevékenységet azonos feltételek mellett Szolgáltató maga végezné.
2. A személyszállítási szolgáltatásokról szóló 2012. évi XLI. törvény 6. § (1) bekezdése alapján a személyszállítási szolgáltatásokhoz kapcsolódó eszközök, különösen az utastájékoztatási rendszer, az elektronikus jegy- és bérletrendszer, a jegyértékesítő és jegyellenőrző rendszerek, valamint a járművek és infrastruktúra elemek üzemeltetésére, fejlesztésére és fejlesztésnek nem minősülő beruházásaira egységes fejlesztési koncepciót állapít meg, akkor e szabályokat a közszolgáltatásokkal összefüggésben felmerült indokolt költségek számítása során is figyelembe kell venni. Ha a Szolgáltató e rendelkezésektől vagy koncepciótól eltérő módon valósít meg fejlesztést, vagy fejlesztésnek nem minősülő beruházást, az ebből fakadó többletköltséget a megrendelt közlekedési szolgáltatás ellentételezésénél a Miniszter nem fogadhatja be és nem ellentételezheti.
3. **A tárgyidőszakra meghatározott, elvárt hatékonyságváltozás nem teljesítésének következményei, illetve az ágazatban szokásos észszerű nyereség számításának szabályai**
4. A tárgyidőszakra a közösségi közlekedésre egységesen alkalmazott hatékonyság változási elvárás mértékének nem teljesítése esetén a Miniszter a Szolgáltatónak a jelen fejezet 2. pontja szerint járó ellentételezésből meghatározott összeget az alábbiak szerint visszatarthat:
5. a tárgyidőszakra meghatározott hatékonysági elvárás (elvárt költségfedezeti arány) nem teljesítése esetén 1%-ot, ezen felül
6. a tárgyidőszakra meghatározott hatékonysági elvárástól (elvárt költségfedezeti aránytól) 0,25%-nál (0,25 százalékpontnál) nagyobb elmaradás esetén arányosan, minden 0,25%-os (0,25 százalékpontos) fedezeti hányad csökkenés esetén további 1%-ot, összesen legfeljebb 5%-ot.

A visszatartás százalékban meghatározott mértékének vetítési alapja a társaság tárgyidőszaki ellentételezés összegét nem tartalmazó, a saját aktivált teljesítmény értékével és a támogatott beruházásokhoz kapcsolódó halasztott bevétel értékével csökkentett közlekedési bevétele.

(2) A Miniszter az ágazatban szokásos észszerű nyereségben részesítheti a Szolgáltatót az alábbiak szerint:

1. a tárgyidőszakra meghatározott hatékonysági elvárás (elvárt költségfedezeti arány) elérése esetén 1%, ezen felül
2. a tárgyidőszakra meghatározott hatékonysági elvárás (elvárt költségfedezeti arány) 0,25%-nál (0,25 százalékpontnál) nagyobb mértékű túlteljesítése esetén arányosan, minden további 0,25%-os (0,25 százalékpontos) növekedése esetén 1%, összesen legfeljebb 5%.

A nyereség százalékban meghatározott mértékének vetítési alapja a társaság tárgyidőszaki ellentételezés összegét nem tartalmazó, a saját aktivált teljesítmény értékével és a támogatott beruházásokhoz kapcsolódó halasztott bevétel értékével csökkentett közlekedési bevétele.

(3) A (2) bekezdés szerinti nyereség meghatározásakor figyelembe vételre kerül, hogy a Határozat 6. sz és 7. sz. mellékletében meghatározott szolgáltatási szint mérési rendszer alapján kalkulált, 4. pontban foglalt „Összesített minőségszint” célértékénél elért magasabb tény érték esetén a Szolgáltató a Határozat 7. sz. mellékletében foglaltak szerint bonus-ra jogosult, az” Összesített minőségszint” célértékénél elért alacsonyabb tény érték esetén a Szolgáltatóra malus kerül kivetésre.

- Az „Összesített minőségszint”-hez kapcsolódó bonus-malus ágon elérhető bonus mértéke a közlekedési bevétel százalékában kifejezve legfeljebb 1%; a kivethető malus mértéke a közlekedési bevétel százalékában kifejezve legfeljebb 0,8%.

- A közvetlen minőségjavításhoz és a miniszteri-szolgáltatói ügymenethez kapcsolódó bonus/malus ágakhoz köthető szolgáltatási elégtelenségek esetén kivethető malus mértéke összesen az éves közlekedési bevétel százalékában kifejezve bonus/malus áganként legfeljebb 0,1%.

- Az adott évben kiosztandó bonus/malus mértéke az éves bonus-malus kalkuláció elvégzése után, az éves elszámolás során kerül kifizetésre vagy levonásra. Bonus esetében a kalkulált összeg a Miniszter által a Szolgáltató számára fizetendő (a Szolgáltató részére megállapított nyereséggel együtt értett) ellentételezés összegéhez hozzáadandó, míg malus esetében a kalkulált összeg a Miniszter által a Szolgáltató számára fizetendő (a Szolgáltató részére megállapított nyereséggel együtt értett) ellentételezés összegéből levonandó.

A hatékonysági mutató túlteljesítése esetén elszámolható észszerű nyereség maximális értéke legfeljebb 500 M Ft azaz ötszátmillió forint lehet.

A nyereség összegét úgy kell meghatározni, hogy a kompenzáció figyelembe vételével a Szolgáltatónak az autóbusszal végzett menetrend szerinti helyközi személyszállítási közszolgáltatási tevékenységre a költségek megoszlása alapján vetített tőkemegtérülése (adózás előtti eredmény helyközi közlekedési közszolgáltatásokra a költségek alapján vetített része x 100 / saját tőke a helyközi közszolgáltatásokra a költségek alapján vetített része) nem haladhatja meg a 10%-ot.

- Az indokolt költségek, az ésszerű nyereség és a közlekedési bevétel tételes megbontását és az egyes tételek tartalmi és formai követelményeit a Határozat 3. sz. mellékletének 3. sz. függelékében szereplő, „Tevékenységi beszámoló és eredmény tartalmi és formai követelményeiről” szóló útmutató tartalmazza.

**8. A támogatás visszatérítésének szabályai**

8.1. Amennyiben Szolgáltató a jelen Záradékban meghatározott ellentételezést a vonatkozó jogszabályokban, a Határozatban, valamint az e Záradékban meghatározottaktól eltérően használja fel, az az ellentételezés NAV részére történő – az eltérő felhasználásról való miniszteri felhívástól számított 20 napon belüli – visszatérítési kötelezettségét vonja maga után.

8.2. Amennyiben a Szolgáltató a 3.1. pontban meghatározott további vizsgálathoz szükséges, együttműködési, adatközlési, illetve egyeztetési kötelezettségét megszegi, és ezzel a 3.1. a) pontban meghatározott feltételek meglétének megállapítását megakadályozza, az az ellentételezésnek a miniszteri felhívástól számított 20 napon belüli visszatérítési kötelezettségét vonja maga után.

8.3. Amennyiben a Záradék keretében biztosított támogatási összeg meghaladja a 3.1. pontban meghatározott vizsgálatokat követően megállapított, a helyközi közszolgáltatási tevékenységgel felmerült, bevétellel nem fedezett indokolt költségeket, a tárgyidőszakot követő évben a Miniszter az e költségeket meghaladó ellentételezési összeggel csökkentve határozza meg a Szolgáltató részére nyújtandó ellentételezési összeget. Amennyiben a Szolgáltató a tárgyidőszakot követő évben nem részesül ellentételezésben, az ellentételezés-különbözetet a Szolgáltató a döntésről szóló értesítés kézhezvételét követő 20 napon belül a NAV részére visszatéríti.

**III. Egyéb rendelkezések**

1. A Záradék akkor lép hatályba, ha azt Felek aláírásukkal ellátták és a pénzügyminiszter az egyetértési jogát gyakorolta.
2. Felek a Polgári Törvénykönyvről, az államháztartásról, valamint az adózás rendjéről szóló törvények mindenkor hatályos rendelkezéseit irányadónak tekintik, továbbá tudomásul veszik és elfogadják a költségvetési pénzeszközök felhasználásával kapcsolatban a NAV, az Állami Számvevőszék, illetve a Kormányzati Ellenőrzési Hivatal ellenőrzési jogosultságát, valamint azt, hogy a Záradék lényeges tartalmáról a tájékoztatás üzleti titok címén nem tagadható meg.
3. Felek vállalják, hogy a Záradékkal kapcsolatos esetleges felmerülő vitáikat elsődlegesen egyeztetéssel, tárgyalásos úton rendezik. Ennek eredménytelensége esetén Felek alávetik magukat a polgári perrendtartásról szóló 2016. évi CXXX. törvény 25. §-ában meghatározott általános illetékesség szerinti bíróság eljárásának.

Budapest, 2024. …………..

|  |  |
| --- | --- |
| …………………………………. | …………………………………. |
| **Dr. Bói Loránd**  **közlekedésstratégiáért felelős helyettes államtitkár**  **az építési és közlekedési**  **miniszter nevében eljárva** | **Mersits Ferenc**  **ügyvezető**  **G-BUSLINE Kft.** |
|  |  |

…………………………………………..

**Banai Péter Benő**

**államháztartásért felelős államtitkár**

**a pénzügyminiszter**

**nevében eljárva**